Steingrímur J. Sigfússon , efnahags - og viðskiptaráðherra , segir veitingu smálána ekki falla undir ákvæði núgildandi laga um neytendalán vegna undanþágu í einum lið laganna þar sem lánasamningar sem gilda skemmri tíma en þrjá mánuði . Í frumvarpi til nýrra laga sem Steingrímur ætlar að leggja fram á haustþingi í næsta mánuði er lagt til að sömu ákvæði gildi um öll lán óháð fjárhæð . Frumvarpið tekur tillit til laga og reglna sem gilda á EES svæðinu . Fram kemur í tilkynningu frá efnahags - og viðskiptaráðuneyti að frumvarpið taki á smálánum með tvennum hætti . Lánveitandi skal áður en lánssamningur er gerður meta lánshæfi lántaka . Í drögum að reglugerðinni er gert ráð fyrir að óheimilt verði að veita lántaka lán ef mat á lánshæfi leiðir í ljós að hann hafi augljóslega ekki fjárhagslega burði til þess að standa í skilum með lánið . Samkvæmt frumvarpinu mun neytandi hafa rétt til að falla frá samningi innan 14 daga án þess að tilgreina ástæðu . Slík réttindi hafa hingað til aðeins átt við um lánssamninga sem komið er á með fjarsölu , sbr. III. kafli laga nr. 33 / 2005 um fjarsölu á fjármálaþjónustu , að því er segir í tilkynningu frá ráðuneytinu .